Diari Oficial de la Generalitat Valenciana


Sumari del DOGV 6902, del 14-11-2012 (2012/10407)

Informació del pla de participació pública del pla general d'ordenació urbana.
------------------------------------------------------------------------------

### Dades del document

Número de DOGV
:   6902

Data del DOGV
:   14-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/10281


Data del document
:   08-10-2012

Organisme emissor
:   Ajuntament de Gata de Gorgos

Tipus de document
:   Anunci

Descriptors 

:   * Gata de Gorgos
    * pla d'urbanisme
    * administració local

Informació del pla de participació pública del pla general d'ordenació urbana. [2012/10141]  
Amb l'objecte d'iniciar el procés de participació pública del pla general, en compliment de la legislació estatal i autonòmica, s'ha elaborat el pla de participació pública que s'acompanya al pla general i que estableix la seqüència de tramitació de la documentació necessària per a l'aprovació definitiva del pla general identificant les diferents etapes i els actors que intervenen en cadascuna d'estes.  
Atès que els articles 9.2 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient, de forma implícita, i 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa, estableixen la necessitat que els plans generals incorporen processos de participació de la ciutadania en la presa de decisions ambientals, de planejament i de paisatge, respectivament.  
  
Vist que la participació pública en relació amb la tramitació del pla general i els processos de presa de decisions que comporta és necessària, en virtut del que s'ha expressat en el paràgraf anterior, i les referències sobre la participació pública en matèria de medi ambient i planificació territorial i urbanística incloses en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com en la Llei 8/2007, de 28 de maig, de Sòl, i la Llei 11/2008, de 3 de juliol, de la Generalitat, de Participació Ciutadana de la Comunitat Valenciana.  
  
El Ple de l'Ajuntament, en sessió extraordinària i urgent del dia 5 d'octubre de 2012, va adoptar, amb la condició i a reserva dels termes que puguen resultar de l'aprovació definitiva de l'acta, de conformitat amb el que disposa l'article 206 del Reial Decret 2568/1986, de 28 de novembre, pel qual s'aprova el Reglament de Organització, Funcionament i Règim Jurídic de las Entitats Locals, els següents acords:  
  
  
Primer. Aprovar el pla de participació pública del Pla General de Gata de Gorgos que es troba en l'expedient, sobre la base dels documents i treballs de l'Agenda 21 Local de Gata de Gorgos.  
  
Segon. Comunicar i difondre el pla de participació pública que forma part de la documentació del pla general, mitjançant els següents mecanismes:  
a) Inserció d'anuncis al tauler d'edictes de l'Ajuntament i en el Diari Oficial de la Comunitat Valenciana.  
b) Enviament de comunicacions per correu certificat als organismes, associacions i grups socials que s'esmenten en l'esmentat pla de participació pública.  
c) El pla de participació pública estarà disponible a la seu de l'Ajuntament de Gata de Gorgos.  
  
Tercer. Establir un període de suggeriments del pla de participació pública de 30 dies naturals des de la publicació en el Diari Oficial de la Comunitat Valenciana.  
  
Quart. Establir un període de 15 dies de durada, durant el qual les persones físiques o jurídiques puguen acreditar el compliment dels requisits que els corresponga, establits en l'article 10.2 de la Llei 9/2006, o els requisits dels articles 2.2 i 23 de la Llei 23/2006, com a públic interessat.  
  
Cinquè. Comunicar l'inici de les activitats de participació pública, mitjançant les activitats previstes en l'apartat següent, prèvia l'elaboració de l'estudi de paisatge.  
  
Sisè. Qualsevol persona pot participar en el desenvolupament de les activitats de participació i formular les observacions que estime convenients mitjançant les enquestes en les quals els participants puguen donar la seua opinió respecte de les unitats de paisatge i recursos paisatgístics del municipi a la seu de l'Ajuntament de Gata de Gorgos, on estarà disponible la documentació en paper durant un període de 30 dies naturals des de la publicació del present acord en el Diari Oficial de la Comunitat Valenciana.  
  
Gata de Gorgos, 8 d'octubre de 2012.- L'alcaldessa presidenta: Ana M.ª Soler Oliver.